polyglot-tagger/wikipedia-language-snippets-filtered huggingface dataset:
முட்டைக்கருவில் குருதி காணப்பட்டால் குஞ்சு பொரிக்க தயாராகிவிட்டதாக கருதி அவை தடை செய்யப்பட்டுள்ளன; அஸ்கனாசு யூதர்கள் முட்டையில் எங்கு குருதி காணப்பட்டாலும் அவற்றை கொசேர் இல்லை எனக் கருதினர். செபராது யூதர்கள் மாறாக முட்டையின் வெள்ளைப்பகுதியில் குருதி இருந்தால் குருதியை நீக்கி விட்டு கொசேர் தகுதிபெற்றதாக கருதினர்.
தோராவில் விலக்கியுள்ள இறக்கையுள்ள பறவைகளில் கொன்றுண்ணிப் பறவை, மீனுண்ணும் நீர்ப்பறவைகள், வௌவால்கள் அடங்கும். தோராவின்படி "நீரில் வாழும்" துடுப்புகளும் செதில்களும் உள்ளவையே உண்ணத்தக்கவையாம்.
தரையில் ஊர்ந்து செல்பவற்றையும் "பறக்கும் ஊர்வனவற்றையும்",தோரா தடைசெய்யப்பட்ட உணவாக அறிவிக்கிறது. இவற்றில் இருவகை வெட்டுக்கிளிகளுக்கும் வண்டுகளுக்கும் விலக்களிக்கப்பட்டுள்ளது.
இரண்டாம் பௌத்த சங்கக் கூட்டத்தில், திரிபிடகத்தின் ஒன்றான வினயபிடகத்தில் காலத்திற்கு ஏற்ப மாற்றம் செய்ய, சீர்திருத்த கருத்துக்கள் கொண்டிருந்த முதியவர்களான ஸ்தவவீரா நிக்காய பௌத்த சங்க பிக்குகள் வலியுறுத்தினர். ஆனால் சமய அடிப்படைவாதக் கருத்துக் கொண்ட பெரும்பான்மையான இளையவர்களான மகாசங்கிகா குழுவினர் இதனை ஏற்கவில்லை. எனவே முதிய ஸ்தவவீரா நிக்காய பௌத்த சங்கத்தினர் தனியாக பிரிந்து சென்றனர்.
இரண்டாம் பௌத்த சங்கத்தின் ஒருமித்த கருத்துக்களின் அடிப்படையில், பிக்குகளின் நடத்தைகள் குறித்தான விநயபிடக விதிமுறைகளில் எவ்வித மாற்றங்களும் செய்யவில்லை. மேலும் பத்துக் கட்டளை மீறும் பிக்குகளுக்கு எதிராக நடவடிக்கைகள் எடுக்கப்பட்டது.
இரண்டாம் பௌத்த சங்கம் கௌதம புத்தர் பரிநிர்வாணம் அடைந்த பின்னர் கிமு 334ல், இந்தியாவின் பிகார் மாநிலத்தின், பண்டைய வைசாலி நகரத்தில் நடைபெற்றது.
தேரவாத பௌத்தர்களின் கூற்றுப்படி, இரண்டாம் பௌத்த சங்கத்தில், பின்வரும் 10 கருத்துகளில் பிணக்குகள் தோன்றியதாக கூறுகிறது. அவைகள்
இந்த பத்து விதிகளில், பிக்குகள், மக்களிடமிருந்து தங்கம் மற்றும் வெள்ளி நாணயங்களை யாசகம் பெறுவது குறித்து அதிக கருத்து வேறுபாடுகள் தோன்றியது.
முதிய மற்றும் இளைய பிக்குகளிடையே ஏற்பட்ட கருத்துப் பிணக்குகளை தீர்த்து வைக்க இரண்டாம் பௌத்த சங்கம், கிமு 334ல் கூட்டப்பட்டது.
முழுமையான முள்ளந்தண்டுப் பாதிப்பின் போது பாதிக்கப்பட்ட இடத்திற்கு கீழே சகல செயற்பாடுகளும் இழக்கப்படும் நிலை. பகுதி முள்ளந்தண்டு பாதிப்பில் பாதிக்கப்பட்ட இடத்திற்குக் கீழே உணர்ச்சி மற்றும் இயக்கம் காணப்படும். பகுதிப் பாதிப்பு என வகைப்படுத்தப்பட்டால் உணர்ச்சி மற்றும் இயக்கத்திற்கான இருப்பளவு 4 5 எனக் குறிப்பிடப்படும், குறித்த பகுதிக்கான நரம்புகள் முள்ளந்தண்டு வடத்தின் தாழ் பகுதிகளுடன் தொடர்புறுவதனால் அப்பகுதிகளுக்கான தொழிற்பாடுகளும் உணர்ச்சியும் குறைவுபடும் போது அது பகுதியளவு பாதிக்கப்பட்டதாக கொள்ளப்படும்.
முள்ளந்தண்டு வடம் பாதிப்புறல் நீண்ட நாள் பாதிப்புடையதாக அல்லது குறுகிய பாதிப்பு உடையதாக எனவோ, மற்றும் அதன் பாதிப்புக் காரணத்தின் அடிப்படையிலோ வகைப்படுத்தப்படும்: பொறிமுறை விசை, நஞ்சாக்கம், மற்றும் குருதி பாய்தல் குறைவு என் அமையும். இதன் பாதிப்புகள் முதன்மையான பாதிப்பு, இரண்டாம் நிலைப் பாதிப்பு எனவும் வகைப்படுத்தப்படும்: நேரடிப் பாதிப்பு காரணமாக உடனடியான இழையங்கள் சிதைவுறுவது மற்றும் உடனடிப் பாதிப்பின் விளைவாக ஏற்படும் உயிர் வேதியியல் தாக்கங்களின் மூலம் அடுத்து இழையங்கள் சிதைவடைதல்
ஜெய்பூர் இராச்சியம் 1128ல் நிறுவப்பட்டது. பிரித்தானிய இந்தியா ஆட்சியில் சுதேச சமஸ்தானமாக விளங்கியது. பின்னர் இந்திய விடுதலைக்குப் பின்னர் 1948ல் இந்தியாவுடன் இணைக்கப்பட்டது.
முகலாயப் பேரரசு வீழ்ச்சியடைந்த காலத்தில் ஆம்பர் இராச்சிய மன்னர் இரண்டாம் மான் சிங் ஆட்சிக் காலத்தில், 1727ல் ஜெய்ப்பூர் நகரம் நிறுவப்பட்டது. 1790ல் பதான் போரில், மராத்தியப் பேரரசின் படைகள் ஜெய்பூர் இராச்சியத்தை வீழ்த்தியது.
ஜெய்பூர் இராச்சியம், தூந்தர் பிரதேசத்தில் அமைந்த தற்கால இராஜஸ்தான் மாநிலத்தின் ஜெய்ப்பூர் மாவட்டம், தௌசா மாவட்டம், சவாய் மாதோபூர் மாவட்டம், டோங் மாவட்டம் மற்றும் வடக்கு கரௌலி மாவட்டப் பகுதிகளைக் கொண்டது.
இந்தியப் பிரிவினைக்கு பின்னர், ஜெய்ப்பூர் இராச்சிய மன்னர், தனது இராச்சியத்தை இந்தியாவுடன் இணைக்கும் ஒப்பந்தத்தில் ஏப்ரல், 1948ல் கையொப்பமிட்டார்.
1818ல் ஜெய்பூர் இராச்சியம், கிழக்கிந்திய கம்பெனி ஆட்சியின் மேலாண்மையை ஏற்றுக் கொண்டு, சுதேச சமஸ்தானமாக செயல்பட்டது.
அதன்படி இராமன் தீர்தகிரீசுவரரை வழிபடும் பொருட்டு சீதையை பார்வதி தீர்த்தத்தைக் கொண்டுவருமாறு அனுப்பினார். தீர்த்தம் கொண்டுவர தாமதம் ஆனதால் கங்கை தீர்த்தத்தைக் கொண்டுவர அனுமனுக்கு குறிப்பால் உணர்த்த அனுமனும் புறப்பட்டார். தீர்த்தங்களைக் கொண்டுவரச் சென்ற இருவரும் உரிய காலத்தில் வராத நிலையில், பூசைக்கு நேரமாவதை உணர்ந்த இராமன், வசிட்டரை வேண்டினார். வசிட்டரின் ஆலோசனையின்படி இலட்சுமணன் தன் வில்லில் இருந்து அம்பைச் செலுத்தி தீர்த்தமலையில் கங்கா தீர்த்தம், கௌரி தீர்த்தம் போன்ற தீர்த்தங்களை எழுந்தருள பணித்தார். இதையடுத்தி காவிரி, கௌதமி, சிந்து, நருமதை, மாத்த ஆறு, சோன நதி, வான கங்கைகளும் தீர்த்தமலை சிகரத்தில் மேகமாக வந்து முழங்கின. இந்த முழக்கங்கள் சிவனின் யோகத்துக்கு இடஞ்சலாக இருப்பதாக கருதி சிவகணங்களும் பூதகணங்களும் அவற்றை விரட்டியதால் அந்தப் புனித ஆறுகள் சிதறின.
இதையடுத்து இராமன் பரமசிவனை மனமுருகி துதித்தார். உடனே மலைப் பாறைகளின் மீது தீர்த்தம் பெருகி வந்தது. இதையடுத்து இராமன் அத்தீர்த்தத்தை எடுத்து சிவனுக்கு அபிசேகம் செய்து வழிபட்டார். அனுமன் தீர்த்தம் கொண்டுவரும் வழியில் பூசை மணி ஒலிப்பதைக் கேட்டு தான் சரியான நேரத்தில் தீர்த்தத்துடன் வர இயலவில்லையே என வருந்தி, தீர்த்தத்தை தூக்கி எறித்தார். அனுமனின் செயலை அறிந்த இராமன் அனுமனினிடம் வருந்த வேண்டாம் நீ எறிந்த தீர்த்தத்தில் நீர் பெருகி ஆறாக பரிணமிக்கும். இது உன் பெயரிலேயே அனுமன்தீர்த்தம் என அழைக்கப்படும் என்றார். மேலும் இனிமேல் இந்த தீர்த்தமலையை தரிசிக்க வருபவர்கள், முதலில் இத்தீர்த்தத்தில் நீராடிவிட்டே, தீர்த்தமலையில் உள்ள தீர்த்தங்களில் நீராடவேண்டும் அப்போதே அவர்கள் தீர்த்தமலையில் நீராடிய பலனைப் பெறுவர் என்றார். இவ்வாறு தீர்த்தம் விழுந்த இடமே அனுமன் தீர்த்தம் என அழைக்கப்படுகிறது.
இலங்கையில் இராவணனுடன் இராமன் போரிட்டு ஏராளமான உயிர்கள் அழியக் காரணமாக இருந்ததால் இராமனுக்கு பிரம்மஹத்தி தோசம் பீடித்தது. அதைப்போக்க இராமன், இலட்சுமணன், சீதை ஆகியோர் தலயாத்திரையாக தாண்டகாவனம் வரும் வழியில் வசிட்டரைச் சந்தித்தனர். அவர்களைப் பீடித்த பிரம்மஹத்தி தோசம் நீங்க தீர்த்த மலையில் உள்ள வடிவாம்பிகை உடனுறை தீர்த்தகிரீசுவரருக்கு அபிசேக ஆராதனை செய்து வழிபட்டவேண்டுமாறு கூறினார்.
பக்தர்கள் தீர்த்தகிரிசுவரர் கோயிலுக்கு செல்லும் முன்பாக இத்தீர்த்தத்தில் நீராடி இந்த அனுமனை வணங்கிய பின்னர் செல்லவேண்டும் என அனுமனுக்கு ராமன் வரம் அளித்துள்ளார் என்கின்றனர்.
அனுமந்தீசுவரர் சுவாமி கோயில் என்பது தமிழ்நாட்டில் கிருஷ்ணகிரி மாவட்டம், அனுமந்தீர்த்தம் என்னும் ஊரில் அமைந்துள்ள ஒரு சிறிய அனுமான் கோயிலாகும்.
ஆடிப்பெருக்கு நாளில் தென்பெண்ணை ஆற்றில் நீராடி அனுமனை வழிபடுகின்றனர். அனுமன் ஜெயந்தி இங்கு சிறப்பாக கொண்டாடப்படுகிறது.
1968 அரசுத்தலைவர் தேர்தலில், கென்னடி சனநாயகக் கட்சியின் முன்னணி வேட்பாளராக இருந்தார். வறியோர், ஆபிரிக்க அமெரிக்கர், அமெரிக்க இலத்தீனர்கள், கத்தோலிக்க திருச்சபை, இளைஞர்களுக்கான வாக்குரிமை ஆகியவற்றுக்கு கென்னடி குரல் கொடுத்தார். 1967 ஆறு நாள் போரில் இசுரேலுக்கு ஆதரவாக கென்னடி குரல் கொடுத்தமைக்காக 1968 சூன் 5 நள்ளிரவுக்கு சற்றுப் பின்னர், சிர்கான் சிர்கான் என்ற 24-வயது பாலத்தீனரால் கென்னடி சுடப்பட்டார். கென்னடிக்கு மூன்று சூடுகள் தாக்கின. மேலும் ஐவர் காயமடைந்தனர். அடுத்த நாள் கென்னடி இறந்தார். சிர்கானுக்கு ஆயுள் தண்டனை வழங்கப்பட்டது.
இராபர்ட் பிரான்சிசு கென்னடி அமெரிக்க அரசியல்வாதியும், வழக்கறிஞரும் ஆவார். இவர் நியூயார்க் மாநிலத்துக்கான மேலவை உறுப்பினராக 1965 சனவரி முதல் 1968 சூனில் படுகொலை செய்யப்படும் வரை பதவியில் இருந்தார். இவர் முன்னதாக 1961 முதல் 1964 வரை அமெரிக்கத் தலைமை வழக்குரைஞராக, அவரது தமையனாரும் அரசுத்தலைவருமான ஜான் எஃப். கென்னடி, மற்றும் அரசுத்தலைவர் லின்டன் பி. ஜான்சன் ஆகியோரின் கீழ் பணியாற்றினார். கென்னடி சனநாயகக் கட்சியின் உறுப்பினராவார்.
இத்தகைய சில ஊட்டச்சத்துக் குறைகளை சரிக்கட்ட செறிவூட்டிய உணவுகளோ அல்லது வழமையாக உணவுக் குறைநிரப்பிகளை எடுப்பதோ கட்டாயமாகும். குறிப்பாக உயிர்ச்சத்து 12 குறைதல் குருதிக் குறைபாடுகளுக்கும் தொடர்ந்த மீட்கவியலா நரம்புமண்டல சேதத்திற்கும் காரணமாவதால் மாத்திரையாக 12 நிரவல் மிக முக்கியமானது.
நனிசைவம் விலங்குப் பொருட்களிலிருந்து, குறிப்பாக உணவுமுறைகளில், விலகியிருக்கும் செயற்பாடாகும்; தொடர்புள்ள மெய்யியலாக இது விலங்குகளை வணிகப் பொருட்களாக கருதுவதை மறுக்கிறது. இந்த உணவுமுறையையோ அல்லது மெய்யியலையோ பின்பற்றுபவர்கள் நனிசைவர் எனப்படுகின்றனர். சில நேரங்களில் நனி சைவத்தின் பல வகைப்பாடுகளுக்கிடையே வேறுபாடுகள் காணப்படுகின்றன. உணவுமுறை நனிசைவர்கள் விலங்குப் பொருட்களை விலக்கும்போது இறைச்சியை மட்டுமன்றி முட்டையுணவுகள், பால் பொருட்கள் மற்றும் பிற விலங்குகளிலிருந்து பெறப்படும் பொருட்களையும் தவிர்க்கின்றனர். நனிசைவ உணவுமுறையை பின்பற்றுவதோடன்றி நனிசைவத்தின் மெய்யியலை வாழ்வின் பிற கூறுகளிலும் விரிவாக்கி விலங்குப் பொருட்களை உடை போன்ற மற்ற வாழ்முறைகளிலும் தவிர்ப்பவர்கள் நன்னடத்தை நனிசைவர்கள் எனப்படுகின்றனர். தொழில்முறை விலங்குப் பண்ணைகள் சுற்றுச்சூழலின் பேண்தகுநிலையை பாதிக்கிறது என்ற காரணத்தால் விலங்குப் பொருட்களை தவிர்ப்பவர்களை சுற்றுச்சூழல் நனிசைவர் எனக் குறிப்பிடுகின்றனர்.
டோனால்டு வாட்சன் 1944இல் வீகன் என்ற சொற்றொடரை உருவாக்கி இங்கிலாந்தில் வீகன் சமூகத்தை நிறுவினார். முதலில் பால்பொருட்களில்லா தாவர உணவுமுறை என்ற பெயரை பயன்படுத்தினார். 1951 முதல் வீகன் சமூகம் "விலங்குகளை தன்னலப்படுத்தாது மனிதன் வாழவேண்டும் என்ற சித்தாந்தமாக" இதனை வரையறுத்தது. 2010களில் நனிசைவத்தில், குறிப்பாக பிந்தைய ஆண்டுகளில் ஆர்வம் மேலோங்கியது. கூடிய நனிசைவ கடைகள் திறக்கப்பட்டன; பல நாடுகளிலும் பல்பொருளங்காடிகளிலும் உணவகங்களிலும் நனிசைவ விருப்பத்தேர்வுகள் கிடைக்கலாயின.
நனிசைவர்கள் விலங்குகளிலிருந்து பெறப்படும் இறைச்சி, முட்டை, பால் பண்ணைப் பொருட்களான பால், பாலாடைக்கட்டி, தயிர் ஆகியவற்றைத் தவிர்க்கின்றனர். சில நனிசைவர்கள் தேனும் உண்பதில்லை. இவர்கள் தோல்சரக்கு நுட்பியல், கம்பளி, இறகுகள், எலும்பு, அல்லது முத்து இவற்றைக் கொண்ட பொருட்களையும் பாவிப்பதில்லை. விலங்குகளின் மீது சோதிக்கப்பட்டவற்றையும் தவிர்க்கின்றனர். விலங்குகளின் உரிமைகளில் ஈடுபாடு உடையவர்களாகவும் அதற்காக போராடுபவர்களாகவும் உள்ளனர்.
நனிசைவர்கள் பழங்கள், காய்கனிகள், அவரைகள், தானியங்கள், கொட்டைகள், விதைகள் ஆகியவற்றையும் இவற்றிலிருந்து உருவாக்கப்பட்ட நனிசைவ இனிப்புகள், நனிசைவ பாலடைக்கட்டி, நனிசைவ அணிச்சல்களை உணவாகக் கொள்கின்றனர்.
மேலும் சிலர் எந்த தாவரத்தையும் கொல்லாமலோ பாதிப்பின்றியோ அறுவடை செய்யப்படும் கீழே விழுந்த பழங்கள் போன்றவற்றை மட்டுமே உண்கின்றனர்.
ஏசெமைட்டு படிகங்கள் முற்றிலும் பேரியம் குரோமேட்டால் ஆக்கப்பட்டிருக்கவில்லை. அவற்றுடன் சிறிதளவு கந்தகமும் உள்ளடங்கியிருந்தது. வேறுபடுகின்ற படிக வகைகளில் காணப்படும் கந்தக மாசின் வீச்சும் வெவ்வேறு அளவுகளில் மாறுபட்டது. தூய்மைநிறைந்ததாகக் கருதப்படும் அடர் படிகங்கள் 1.00 1.004 என்ற இயைபும் தூய்மை குறைந்ததாகக் கருதப்படும் படிகங்கள் 1.00 1.004 என்ற இயைபும் கொண்டிருந்தன .
பேரியம் குரோமட்டு பலவகைப்பட்ட பயன்களைக் கொண்டுள்ளதாக கண்டறியப்பட்டுள்ளது. பெரும்பாலும் குரோமியம் அயனிகளைக் கொண்டு செல்லும் கடத்தியாக இது பயன்படுத்தப்படுகிறது. குரோமியம் மின்முலாம் பூசும் நிகழ்வுகளில் பேரியம் குரோமட்டு ஒரு சல்பேட்டு துப்புறவாக்கியாகப் பயன்படுத்தப்படுகிறது. மின்முலாம் பூசப்படும் நிகழ்வின் இறுதி நேரம் வரை குரோமியத்தின் செறிவு படிப்படியாக குறைந்தவண்ணம் இருக்கும். இதனுடன் பேரியம் குரோமேட்டைச் சேர்ப்பதன் மூலம் குரோமிக் அமிலத்தின் செறிவு அதிகரித்து மின்முலாம் பூச்சு அதிகரிக்கிறது.
இயற்கையான முறையில் தோன்றும் முதலாவது பேரியம் குரோமேட்டு யோர்டான் நாட்டில் கண்டறியப்பட்டது. யோர்டானின் ஏசெமைட்டு இராச்சியத்திற்கு மரியாதை அளிக்கும் வகையில் பழுப்பு படிகங்கங்களாக பேரியம் குரோமேட்டு காணப்பட்ட பாறைகளுக்கு ஏசெமைட்டுகள் எனப்பெயரிட்டனர். ஏசெமைட்டுப் படிகங்களின் நிறம் இளமஞ்சள் கலந்த பழுப்பில் தொடங்கி அடர் பச்சை கலந்த பழுப்பு நிறம் வரை வீச்செல்லை கொண்டதாக உள்ளது. பொதுவாக இப்படிகங்கள் 1 மிமீ அளவை விடக் குறைவாக இருந்தன.
பேரியம் குரோமேட்டு என்பது 4 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். ஐயுபிஏசி முறையில் இதை டெட்ராக்சோகுரோமேட்டு என்ற பெயரிட்டு அழைக்கிறார்கள். மஞ்சள் நிற மணல் தூளாக பேரியம் குரோமேட்டு காணப்படுகிறது. நன்கு அறியப்பட்ட ஆக்சிசனேற்ற முகவரான இதை சூடுபடுத்தும்போது பேரியம் அயனிகள் காரணமாக பச்சை நிற சுவாலை உற்பத்தியாகிறது.
வண்ணச்சாயங்களிலும் பேரியம் குரோமேட்டு பயன்படுகிறது. ஈய சல்பேட்டுடன் பேரியம் குரோமேட்டு கலக்கப்பட்டு எலுமிச்சை மஞ்சள் நிறச் சாயம் தயாரிக்கப்படுகிறது . இளநிறம் காரணமாக இந்த சாயத்தை எண்ணெய்தாள் ஓவியங்களில் பயன்படுத்துவதில்லை . பியரி-ஆகத்தி ரினோயர் மற்றும் கிளாடு மோனெட்டு ஆகியோர் எலுமிச்சை மஞ்சள் நிறத்தை தங்கள் ஓவியங்களில் பயன்படுத்தியதாக அறியப்படுகிறது .
பேரியம் குரோமேட்டு ஓர் ஆக்சிசனேற்ற முகவராகும். எனவே வானவேடிக்கை வெடிகளின் இயைபுகளில் சேர்க்கப்படும்போது எரிதல் வீதத்தை தேவைக்கேற்ப திருத்தியமைக்க இதை பயன்படுத்துகிறார்கள். குறிப்பாக தாமத உருகிழைகளில் பேரியம் குரோமேட்டு பயனுள்ளதாக உள்ளது .
திண்ம பியூமரிக் அமிலத்துடன் சேர்த்து பெரியம் குரோமேட்டை மாசுக்களை அகற்றவும், கரிம உலர் சலவை கரைப்பான்கள் அல்லது பெட்ரோலியம் எரிபொருள்களின் ஈரப்பதத்தை அகற்றவும் பேரியம் குரோமேட்டு பயன்படுத்தப்படுகிறது .
ஆல்க்கேன்களிலிருந்து ஐதரசனை நீக்கும் வினைகளில் பயன்படுத்தப்படும் வினையூக்கிகளில் பகுதிக்கூறாக பேரியம் குரோமேட்டு பயன்படுத்தப்படுகிறது .
பேரியம் ஐதராக்சைடு அல்லது பேரியம் குளோரைடுடன் பொட்டாசியம் குரோமேட்டு சேர்மத்தைச் சேர்த்து வினைபுரியச் செய்வதன் மூலம் பேரியம் குரோமேட்டைத் தயாரிக்கலாம்.
எழும்பூர் கண் மருத்துவமனை அல்லது பிராந்திய கண் சிகிச்சை மருத்துவமனைக் கல்லூரி, 1819-ம் ஆண்டு இந்திய துணைக்கண்டத்திலுள்ள சென்னையில் தொடங்கப்பட்டது. இது சென்னை அரசுப் பொது மருத்துவமனையையும், மதராசு மருத்துவக் கல்லூரியையும் சார்ந்து இயங்கி வருகின்றது. இங்கிலாந்திலுள்ள மூர்பீல்டு கண் மருத்துவமனையை அடுத்து உலகிலேயே இரண்டாவதாக கண் மருத்துவத்திற்கென்று துவங்கப்பட்ட மருத்துவமனை ஆகும். மேலும் இது தெற்காசியாவின் முதல் கண் மருத்துவமனை, ஆசியாவிலேயே முதல் கண் வங்கி தொடங்கப்பட்ட மருத்துவமனை, ஆசியாவில் முதல் கண் மாற்று அறுவைசிகிச்சை நடைபெற்ற மருத்துவமனை எனப் பல்வேறு பெருமைகளைக் கொண்டது. தற்போது எழும்பூர் கண் மருத்துவமனையானது தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தின் கட்டுப்பாட்டில் உள்ளது.
லண்டனில் உள்ள மார்ஃபீல்டு மருத்துவமனையே உலகின் முதல் கண் மருத்துவமனை ஆகும். அதன்பிறகு சென்னையில் 1819ஆம் ஆண்டு சூலை மாதத்தில் டாக்டர் ராபர்ட் ரிச்சர்ட்சன் என்பவரால் மெட்ராஸ் ஐ இன்ஃபர்மரி என்ற பெயரில் இந்த கண் மருத்துவமனை இராயப்பேட்டை பகுதியில் அமைக்கப்பட்டது. பின்னர் இடப் பற்றாக்குறை காரணமாக 1844இல் எழும்பூரில் தற்போது உள்ள இடத்துக்கு மாற்றப்பட்டது. 44 ஆண்டுகள் கழித்து இந்த மருத்துவமனையின் பெயரை அரசு கண் மருத்துவமனை என ஆங்கிலேய அரசு மாற்றியது. ஆனால், பேச்சு வழக்கில் ‘எழும்பூர் கண் மருத்துவமனை’ என்றே அழைக்கப்படுகிறது. சென்னை மருத்துவக் கல்லூரியுடன் இணைக்கப்பட்ட இந்த மருத்துவமனையில் 1942ஆம் ஆண்டிலிருந்து மருத்துவப் படிப்புகள் வழங்கப்பட்டுவருகின்றன.
இந்த மருத்துவமனையில் 478 படுக்கைகள் உள்ளன. தினமும் சராசரியாக 1,000 வெளி நோயாளிகள் இங்கு வந்து செல்கின்றனர். இங்கு 47 மருத்துவர்கள் சிகிச்சை அளிக்கிறார்கள். இந்த மருத்துவமனையில் தினசரி 50 கண்புரை நீக்கும் அறுவைசிகிச்சைகள் நடைபெறுகின்றன. இந்தக் கண் மருத்துவமனையில் அவசரச் சிகிச்சை பிரிவும் உள்ளது. இரவில் ஒரு மருத்துவருடன் செயல்படும் பிரிவில் எல்லா நேரமும் சிகிச்சைகள் அளிக்கப்படுகின்றன. ஒரு மூத்த கண் மருத்துவர், ஒரு மயக்கவியல் நிபுணர், 20 முதுகலை மாணவர்கள் இங்கே செயல்படுகிறார்கள்.
இரண்டு பாணிகளும், செல்ட்டியம் அல்லாத மூலங்களின் செல்வாக்குகளின் ஊடாகப் பல அம்சங்களைப் பெற்றுள்ளன. ஆனால், இப்பாணிகளில், உருவங்களை விட வடிவவியல் வடிவங்களே பெரிதும் விரும்பப்பட்டன. அவ்வாறு உருவங்கள் பயன்படுத்தப்பட்டாலும் அவை உண்மைத் தன்மை கொண்டவையாக இருக்கவில்லை. வெளிச் செல்வாக்குக்கு உட்பட்டே கதைக் காட்சிகள் காணப்படுகின்றன. வட்ட வடிவங்கள், முச்சுருள்கள், சுருள்கள் என்பன வழமையாகக் காணப்படும் வடிவங்கள். இன்று கிடைக்கக்கூடிய பெரும்பாலான இப்பாணி சார்ந்த பொருட்கள் அரிய உலோகங்களால் ஆனவை. இது அக்காலக் கலை உற்பத்திகளை முழுமையாக வெளிக்காட்டவில்லை என்பது வெளிப்படை. பிக்டியக் கற்களையும், தீவுக்குரிய உயர் சிலுவைகளையும் தவிரப் பெரிய சிற்பங்கள் மிக அரிதாகவே கிடைக்கின்றன.
18 ஆம் நூற்றாண்டு தொடக்கம் தற்காலம் வரையிலான செல்ட்டிய மறுமலர்ச்சி சார்ந்த காண்பியக் கலைகளும் "செல்ட்டியக் கலை" என்பதற்குள் அடங்குகின்றன. தமது அடையாளத்தையும், தேசியத்தையும் வெளிக்காட்டுவதற்காக, பெரும்பாலும் பிரித்தாலியத் தீவுகளில் வாழும் தற்காலச் செல்ட்டுகளின் முயற்சியால் இது தொடங்கியது. இப்பாணி செல்ட்டிய நாடுகளுக்கு அப்பாலும் பிரபலமானது. செல்ட்டியச் சிலுவை இறந்தோர் நினைவுச் சின்னம் முதல் பச்சை குத்துவதற்கான வடிவங்கள் வரையானவை உள்ளிட்ட பல வடிவங்களில் இப்பாணி இப்போதும் பயின்று வருகின்றது.
செல்ட்டியக் கலை என்பது, வரலாற்றுக்கு முந்திய காலத்தில் இருந்து தற்காலம் வரை ஐரோப்பாவில் வாழ்பவர்களும், செல்ட்டிய மொழியைப் பேசுபவர்களுமாகிய செல்ட்டு என அழைக்கப்படும் மக்களோடு தொடர்புடைய கலை ஆகும். அதே வேளை, என்ன மொழி பேசியவர்கள் என்று தெரியாவிட்டாலும், செல்ட்டிய மொழி பேசுபவர்களுடன் பண்பாட்டு, பாணி சார்ந்த ஒற்றுமைகளைக் கொண்ட பழங்கால மக்களின் கலைகளும் செல்ட்டியக் கலைக்குள் அடக்கப்படுகின்றன.
உறவுமுறைகளை அடிப்படையாகக் கொண்ட பயன்பாடு, செயல்திறம் ஆகியவற்றை விளக்கும் படிமலர்ச்சிக் கருத்துக்களுக்கு இணைந்த ஒர் இயற்கை வகைப்பாட்டுத் தொகுப்பை உருவாக்கினார். தாவரங்கள் அனைத்தையும் குடும்பங்கள், துறைகள் என வகைப்படுத்தினார். நுட்பமான விவரங்களைத் தருவதிலும் பெரும் தொகுதிகளின் பெயரிடுமுறையிலும் இவரின் வகைப்பாடு சிறந்திருக்கிறது. இவரின் வகைப்பாட்டியல் தொகுப்பை முதன் முதலில் உண்டான மரபுவழி வகைப்பாடு எனக்கூறலாம்.
1866 ஆம் ஆண்டில் பிரசுலாவ் பல்கலைக் கழகத்தில் முனைவர் பட்டம் பெற்றார். பின்னர் சிலகாலம் பல்கலைக் கழகங்களில் விரிவுரையாளராக இருந்தார். 1889-1921 ஆம் ஆண்டு வரை பெர்லினில் உள்ள தாவரவியல் பூங்காவின் இயக்குநராகவும், பேராசிரியராகவும் பணியாற்றினார். அப்போது இவருக்கு உலகின் பல பகுதிகளிலும் உள்ள உயிருள்ள தாவரங்களையும் முன்னர் வாழ்ந்து மடிந்த தொல்லுயிர்ப்படிவத் தாவரங்களையும் நுணுகி ஆராயும் வாய்ப்புக் கிடைத்தது.
இக்காலத்திலும் கூட தாவர வகைப்படுத்தலின் எங்ளர் வகைப்பாடு பல மூலிகை ஆய்வர்களாலும் தாவரவியல் வல்லுநர்களாலும் பல கையேடுகளில் பயன்படுத்தப்பட்டு வருகிறது. பாசிகள் தொடங்கி பூக்கும் தாவரங்கள் வரை விரிவான முறையில் வகைப்படுத்த வகை செய்யும் ஒரே வகைப்பாட்டு முறையாக எங்ளர் வகைப்பாட்டு முறை கருதப்படுகிறது .
எயின்ரிச் கசுடாவ் அடால்ஃப் எங்ளர் என்பவர் 25 மார்ச்சு 1844 – முதல் 10 அக்டோபர் 1930 வரையிலான காலத்தில் வாழ்ந்த செருமன் நாட்டு தாவரவியல் அறிஞர் ஆவார். தாவரவகைப்பாட்டியல் மற்றும் தாவரப்புவியியல் ஆய்வுகளுக்காக இவர் நன்கு அறியப்படுகிறார்.
தேனிலவுக்கு பிறகு இவர்கள் புது வீட்டில் குடியேற, எதிர்பாராத விதமாய் அடுத்தடுத்து இவர்களின் குடும்பத்தைச் சேர்நவர்கள் இறக்கின்றனர். முதலில் கிருஷ்ணாவின் தந்தை இறக்க, சில நாட்களில் துளசியின் தாயார் இறந்துபோகிறார். இவர்களின் குடும்ப பெண் மருத்துவரும் இதே போல மர்மமாக இறக்கிறார். இந்த மர்ம மரணங்கள் குறித்து காவல்துறை விசாரிக்கிறது ஆனால் நடந்து என்ன என அவர்களாலே கண்டுபிடிக்க முடியவில்லை. ஆனால் எல்லோரின் மரணமும் ஒரே மாதிரி திட்டமிட்ட கொலை போல தெரிகிறது.
துளசியின் மனதிற்குள் சில உணர்வுகள் தோன்றுகிறது. கருவிலேயே கொல்லப்பட்ட குழந்தை பழிவாங்குகிறது என அவள் உணர்கிறாள். ஆனால் இதை நம்ப மறுத்த கிருஷ்ணா துளசிக்கு மனநிலை பாதிப்பு உள்ளதாக கருதி அவருக்கு மனநல சிகிச்சை அளிக்கிறார். அந்தக் குழந்தை, முடிவில் தன் தந்தையையே பழிவாங்க நினைக்கிறது என்பது துளசிக்குத் தெரிகிறது. துளசியால் தன் கருவிடமிருந்து கணவனைக் காப்பாற்ற முடிகிறதா என்பதுதான் மீதிக் கதை.
தியா என தமிழிலும், கனம் என தெலுங்கில் அழைக்கப்படுவது 2018 ஆண்டைய இந்திய பன்மொழி திகில், திரில்லர் நாடகத் திரைப்படமாகும். இப்படத்தை ஏ. எல். விஜய் இயக்க, லைக்கா தயாரிப்பகம் தயாரித்துள்ளது. படத்தில் சாய் பல்லவி மற்றும் விரோனிகா அரோரா ஆகியோர் முதன்மைப் பாத்திரங்களை ஏற்றுள்ளனர், இவர்களுடன் நாக சௌரியாவும் முதன்மைப் பாத்திரத்தை ஏற்று நடித்துள்ளார்.
கிருஷ்ணாவும் துளசியும் காதலிக்கின்றனர். இவர்களின் சேர்கையினால் துளசி கர்ப்பமடைகிறாள். இருவருக்கும் திருமணம் செய்துவைக்க குடும்பத்தினர் ஒப்புக்கொண்டாலும் துளசி படித்து முடிக்கும்வரை குழந்தை வேண்டாம் என்றுகூறி, அந்தக் கரு கலைக்கப்படுகிறது.
19 முதல் 29% வரையான நடுமேற்கத்தியர்கள் கத்தோலிக்கர்கள். ஓகியோ, இந்தியானா, மிச்சிகனில் 14%உம், மிசௌரியில் 22%உம் மின்னசோட்டாவில் 5%உம் திருமுழுக்கு சபையினர். விசுகான்சினிலும் மின்னசோட்டாவிலும் உள்ளவர்களில் 22-24% லூதரனியம் பின்பற்றுவோர். யூதர்களும் இசுலாமியரும் 1% அல்லது குறைவானவர்கள். சிகாகோ, கிளீவ்லாந்து போன்ற நகரங்களில் யூதர்களும் இசுலாமியரும் 1 %க்கு கூடுதலாக உள்ளனர். நடுமேற்கில் உள்ளவர்களில் 16% பேருக்கு சமயம் எதுவும் இல்லை.
நடுமேற்கு அமெரிக்கர்கள் திறந்தமனதுடைய, நட்புள்ள, கள்ளங் கபடமற்றவர்களாக கருதப்படுகின்றனர். சிலநேரங்களில் ஒரேபோன்ற, பிடிவாதமான பண்பாடற்றவர்களாகவும் சித்தரிக்கப்படுகின்றனர். இப்பகுதியின் பண்பாட்டில் சமய நம்பிக்கைகளும் வேளாண் மதிப்புகளும் பெரும் பங்கு வகிக்கின்றன. நடு மேற்கு இன்றைய காலத்தில் சீர்திருத்தத் திருச்சபையினரும் கால்வினரும் கலந்து வாழும் ஓர் சமூகம்.
நடு மேற்கு என்ற பயன்பாடு 19ஆம் நூற்றாண்டின் பிற்பகுதியிலிருந்து பரவலாக உள்ளது. இதற்குள்ள மற்ற பெயர்களான வட மேற்கு, பழைய வடமேற்கு, நடு-அமெரிக்கா, தி ஹார்ட்லாந்து தற்போது அவ்வளவாகப் புழக்கத்தில் இல்லை. சமூகவியலாளர்கள் அடிக்கடி மிட்வெஸ்ட் என்ற இச்சொல்லை பொதுவான சித்தரிப்பாக நாடு முழுமைக்கும் பயன்படுத்துகின்றனர்.
நடு மேற்கு ஐக்கிய அமெரிக்கா அமெரிக்க ஐக்கிய நாட்டின் வடக்கு நடுவில் உள்ள மாநிலங்களைக் குறிப்பதாகும். இதில் உள்ளடங்கிய மாநிலங்களாவன: இலினொய், அயோவா, கேன்சஸ், மிசூரி, வடக்கு, மெற்கு டகோட்டா, நெப்ராஸ்கா, விசுகான்சின், மிச்சிகன், ஒகையோ, இந்தியானா, மினசோட்டா.
இப்பகுதியில் உள்ள மிகப் பெரிய நகரம் சிகாகோ ஆகும். அடுத்ததாக டிட்ராயிட், இண்டியானாபொலிஸ் உள்ளன. இப்பகுதியிலுள்ள பிற முதன்மையான நகரங்கள்: மினியாப்பொலிஸ்-செயின்ட். பால், கிளீவ்லாந்து, செயின்ட் லூயிஸ், கேன்சஸ் நகரம், மில்வாக்கி, சின்சினாட்டி, கொலம்பஸ், டி மொயின், மேடிசன்.
மருத்துவ உணவுமுறை நிபுணர்கள் மருத்துவமனைகள், மருத்துவ பராமரிப்பு இல்லங்கள், பிற சுகாதார வசதிகள், ஊட்டச்சத்து சிகிச்சைகளை நோயாளிகளுக்கு வழங்குகின்றனர். பல்வேறு சுகாதார நிலைமைகளில், உணவு வழங்கும் ஆலோசனைகளை நோயாளிகள் மற்றும் அவர்களின் குடும்பங்களுக்கு வழங்குகின்றனர். அவர்கள் பிற மருத்துவர்களுடன் நோயாளிகள்' "மருத்துவ வரைபடங்கள்" பற்றி ஆலோசனை செய்து ஊட்டச்சத்து தேவைகள் பற்றிய தனிப்பட்ட திட்டங்களை உருவாக்குகின்றனர். சுகாதார மற்றும் ஊட்டச்சத்து பற்றி வெளிநோயாளர்களுக்கு பொது கல்வி திட்டங்கள் வழங்குகின்றனர். மருத்துவ உணவுமுறை நிபுணர்கள் ஊட்டச்சத்துக் குறைவு மற்றும் ஊட்டச்சத்து பற்றி ஆலோசனை வழங்குகின்றனர்.
சுமார் பாதியளவு பட்டதாரி பட்டம் பெற்றுள்ளனர். மேலும், குழந்தை மருத்துவம், சிறு நீரகம், கழலையியல், உணவு ஒவ்வாமை, அல்லது ஊட்டச்சத்து போன்ற சிறப்பு துறைகளில் பல சான்றிதழ்கள் பெற்றுள்ளனர். கற்றலுக்குப் பிறகு ஒரு நோயாளியின் உடல்நல வரலாறு, பிடித்த உணவு, மற்றும் உடற்பயிற்சி பழக்கம் பற்றி கூறி இலக்குகளை அடைய உதவுகிறார்கள். பராமரிப்பு மற்றும் கண்காணிப்பு முன்னேற்றம் பற்றி அறிய அடிக்கடி தொடர்பணியில் செல்கின்றனர்.
உணவு வல்லுநர் என்பவர் மனிதர்களின் ஊட்டச்சத்து மற்றும் திட்ட உணவை ஒழுங்குபடுத்தும் உணவு வல்லுநர் அல்லது நிபுணர் ஆவார். நோயாளிகளின் மருந்துவ நிலை மற்றும் தனிப்பட்ட நிலைகளை அடிப்படையாகக் கொண்டு அவர்களது ஊட்டச்சத்து உணவுகள் பற்றி எச்சரிக்கை செய்கின்றனர். ஊட்டச்சத்து வல்லுநர்கள் ஊட்டச்சத்து சிகிச்சை முறைக்கு காப்புரிமை பெற்று ஊட்டச்சத்து பிரச்சனைகளை கண்டறிந்து, குறைகளுக்கான காரணம் அறிந்து சிகிச்சை அளிக்கின்றனர்.
ஒரு பதிவு பெற்ற உணவு வல்லுநர் அல்லது ஊட்டச்சத்து நிபுணர் என்பவர் அங்கீகரிக்கப்பட்ட ஊட்டச்சத்துக் கலைத்திட்டத்தில் பயின்று இளங்கலை பட்டம் பெற்றவராயிருப்பர். கல்வி மற்றும் தொழில்முறை தேவைகள் அனைத்தும் சந்திக்க கூடியவராவர்.சுகாதார-பராமரிப்பு வசதி பற்றி உணவுசேவை அமைப்ப அல்லது சமூக நிறுவனம் இவற்றில் உள்ளுரை பயிற்சி பெற்று பதிவு தேர்வில் திருப்திகரமான செயல்திறன் பெற்றிருப்பர்.
உணவுமுறை வல்லுநர்கள் அல்லது மேலாளர்கள் பெரிய அளவிலான உணவு திட்டமிடல் மற்றும் சேவைகளில் பொறுப்புடையவர்கள். அவர்கள் உணவுசேவை திட்டமிடல் செயல்முறைகள், பள்ளி உணவு சேவை திட்டங்கள், சிறைச்சாலைகள், உணவகங்கள், மற்றும் நிறுவனங்களில் சுகாதார வசதிகள் திட்டமிடவும், ஒருங்கிணைக்க, மதிப்பீடு செய்கின்றனர்.
மூப்பியல் உணவுமுறை வல்லுநர்கள் ஊட்டச்சத்து மற்றும் வயதுமூப்பு துறையில் வேலை செய்கின்றனர். அவர்கள் பராமரிப்பு இல்லங்கள், சமூகம் சார்ந்த, வயதானவர் பாதுகாப்பு நிலையங்கள், மற்றும் உயர் கல்வி துறை மற்றும் மூப்பியல் துறையில் பணிபுரிகின்றனர்.
பிறந்த குழந்தை உணவுமுறை வல்லுநர்கள் குறை பிரசவத்தில் பிறந்த குழந்தைகளுக்கு தனிப்பட்ட மருத்துவ ஊட்டச்சத்து சிகிச்சை வழங்குகின்றனர். பிறந்த குழந்தைக்கு தீவிர சிகிச்சை அளிக்கும் பிரிவில் மருத்துவ அணியுடன் இணைந்து செயல்படுகின்றனர்.
சமூகம் உணவுமுறை நிபுணர்கள் ஆரோக்கிய திட்டங்கள், பொது சுகாதார , வீட்டில் பாதுகாப்பு அமைப்பு, மற்றும் சுகாதார நிறுவனங்கள் இதில் வேலை செய்கின்றனர்.
எனவே முகமது அன்வருத்தீன், பத்தாயிரம் பேர் கொண்ட படையுடன் தனது மகனை, பிரெஞ்சுப் படைகளிடமிருந்து சென்னையைக் கைப்பற்ற அனுப்பினார். 29 அக்டோபர் 1746 அன்று பிரெஞ்ச் கிழக்கிந்தியக் கம்பெனிக்கு எதிராக நடைபெற்ற அடையாறு போரில் ஆற்காடு நவாபு படைகள் தோற்றது.முகமது அன்வருத்தீன் கானுக்கு ஆங்கிலேய - பிரெஞ்சு கம்பெனிகளிடமிருந்து, தங்களுக்கே ஆதரவு தரவேண்டும் என அழுத்தம் கொடுத்தனர். ஆனால் அன்வருத்தீன் கான் ஆங்கிலேயர்களுக்கு ஆதரவு அளிக்க முன் வந்தார்.
அன்வருத்தீன் கான் , என்றழைக்கப்படும் முகமது அன்வருத்தீன் இரண்டாவது ஆற்காடு நவாப் ஆவார். முதலிரண்டு கர்நாடகப் போர்களில் பங்கு வகித்தவர்களில் முக்கிய நபர். தற்கால பாக்கித்தானில் 1721-1733 காலங்களில் இராணுவ சுபேதாரகப் பணியாற்றியவர்.
தென்னிந்தியாவில் தங்கள் பலத்தை நிருபிக்க, பிரித்தானிய மற்றும் பிரான்சு கிழக்கிந்திய கம்பெனி நிறுவனத்தினர்கள் போட்டியிட்டதன் விளைவாக 1746ல் முதலாம் கர்நாடகப் போர் நடைபெற்றது. ஆற்காடு பகுதி இவ்வாறக இரண்டு கம்பெனியர்களுக்குமிடையே போர்க்களமானது.
1725க்குப் பின்னர் அவுரங்கசீப் பகதூர் என்ற பட்டம் அன்வருத்தீன் கானுக்கு வழங்கினார். 1725 - 1743 முடிய சிறீகாகுளம் மற்றும் இராஜமகேந்திரபுரம் மற்றும் மசூலிப்பட்டினம் பகுதிகளின் பௌஜ்தாராக ஐதராபாத் நிசாமால் நியமிக்கப்பட்டார்.
பிரித்தானிய கிழக்கிந்திய கம்பெனியர்களிடத்தில் நட்புடன் பழகிய அன்வருத்தீன் கான், 1748ல் ஐதராபாத் நிஜாம் மன்னர் நிஜாம் உல் மாலிக்கின் இறப்பிற்குப் பின், பிரெஞ்சுக் கிழக்கிந்திய கம்பெனி ஆட்சியாளர்களிடம் பிணக்குக் கொண்டார்.
இரண்டாம் சாதுல்லா கான் இறந்த பின்னர், சூலை 1744ல் ஐதராபாத் நிஜாமின் பிரதிநிதியாகவும், ஆற்காடு நவாப் ஆகவும் நியமிக்கப்பட்டார். இவ்வாறாக அன்வருத்தீன் கான் இரண்டாம் ஆற்காடு நவாபு வம்சத்தினை நிறுவினார்.
அன்வருத்தீன் கான், தற்கால இந்தியாவின் உத்தரப் பிரதேசத்தின் அவத் பிரதேசத்தின் ஹர்தோய் மாவட்டத்தில் 1672ல் ஹாஜி முகமது அன்வர் உத்தீன் கானுக்குப் பிறந்தவர்.
தில்லி முகலாயப் பேரரசின் போர்ப் படையில் சேர்ந்த அன்வருத்தீன் கான், பின்னாளில் ஐதராபாத் நிசாம் முதலாம் ஆசப் ஷாவின் நம்பிக்கைக்கு உரியவரானார்.